यूडीए के 150 मकान आरक्षण मुक्त, कोई भी खरीद सकेगा
अब यूडीए के मकान लेने के लिए कोटे का बंधन नहीं होगा। इन्हें कोटे से मुक्त कर अनारक्षित किया है यानी अजा, अजजा व पिछड़ा वर्ग के लिए आरक्षित मकान किसी भी वर्ग का हितग्राही खरीद सकेगा। यूडीए प्रशासन ने गुरुवार से यह नई व्यवस्था लागू कर दी है।
यूडीए की आवासीय योजनाओं में आरक्षित 150 से ज्यादा मकान संबंधित कोटे में बुक नहीं हो पाए हैं। मकानों को खरीदने के लिए कोई हितग्राही नहीं आया। यूडीए प्रशासन ने ऐसे मकानों को कोटे से मुक्त करने का प्रस्ताव बोर्ड में रखा था। जहां से स्वीकृति मिलने के बाद अब इसे लागू किया जा रहा है। व्ययन नियम 2013 के तहत तीसरी बार विज्ञप्ति निकाली जाने पर भी संबंधित कोटे के हितग्राही मकान का पंजीयन करवाने के लिए नहीं आते हैं तो उन्हें कोटे से मुक्त किया जा सकता है। उक्त नियम के तहत मकानों को अनारक्षित किया है।
वसंत विहार में सी सेक्टर
के मकानों से शुरुआत
वसंत विहार के सी सेक्टर में एलआईजी श्रेणी के मकानों को अनारक्षित किया है। मकानों की कीमत 11 लाख 16 हजार व 26 लाख 12 हजार 400 रुपए हैं। मकानों के लिए पंजीयन फार्म 6 से 30 मार्च तक संपत्ति शाखा में जमा किए जा सकते हैं। प्राधिकरण में 7 अप्रैल को सुबह 11.30 बजे लॉटरी के माध्यम से पंजीयन कंफर्म किए जाएंगे। पंजीयन राशि क्रमश: 2 लाख 80 हजार व 6 लाख 50 हजार रुपए है।
hin_Deva hin_Deva hin_Deva hin_Deva hin_Deva hin_Deva